Arnau de Vilanova

Ffisegwr a diwygiwr crefyddol o Gatalwnia oedd Arnau de Vilanova (Sbaeneg: Arnaldus de Villa Nova hefyd Arnaldus Villanovanus c. 1240–1311). Credwyd (yn anghywir) ar un cyfnod ei fod hefyd yn seryddwr ac yn alcemegydd.

Fe'i ganed yn Villanueva de Jiloca (neu o bosibl yn ninas Valencia), Aragon. Astudiodd meddygaeth a diwynyddiaeth. Preswyliodd yn y Llys Brenhinol (neu 'Goron Aragon') gan ddysgu myfyrwyr am rai blynyddoedd yn Ysgol Meddygol Montpellier cyn teithio i Baris. Bu farw yn 1311 ar ei ffordd i Avignon i gyfarfod y Pab Clement V ger arfordir Genova.

Cyfieithodd weithiau meddygol o'r Arabeg, gan gynnwys gwaith gan Ibn Sina (Avicenna), Abu-l-Salt, a Galen.D. Campbell, Arabian Medicine and Its Influence on the Middle Ages, tud. 5. Mae hefyd yn awdur gweithiau sylweddol e.e. Speculum medicinae a Regimen sanitatis ad regem Aragonum, ond ni ddylid ystyried Breviarium Practicae iddo, bellach. Ysgrifennodd hefyd yn Lladin ac mewn Catalaneg am ddiwygio Cristnogaeth.

Cyfeiriadau

Categori:Pobl o Gatalwnia